ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660023471

ขอให้ปรับปรุงระบบการให้บริการทางโทรศัพท์ แผนกทะเบียนราษฎร์ ของสำนักงานเขตลาดพร้าว กรุงเทพมหานคร หมายเลขโทรศัพท์ 0 2530 6641 เนื่องจากเมื่อวันที่ 6 มิถุนายน 2566 เวลาประมาณ 08.30 น. จนถึงตอนเย็น (ไม่ระบุเวลาแน่ชัด) ผู้ร้องได้โทรติดต่อเข้าไปยังสำนักงานเขตลาดพร้าว หมายเลขโทรศัพท์ดังกล่าว เพื่อติดต่อเกี่ยวกับทะเบียนราษฎร์ ซึ่งเป็นระบบตอบรับอัตโนมัติแจ้งว่า "สวัสดีค่ะ ที่นี่สำนักงานเขตลาดพร้าว ท่านสามารถกดหมายเลขภายใน ถ้ารู้ก็กดได้เลย ถ้าไม่รู้กดแผนกนี้" ผู้ร้องจึงกดหมายเลขภายใน จำนวน 4 ตัว (ไม่สามารถระบุหมายเลขได้แน่ชัด) เข้าไปยังแผนกทะเบียนราษฎร์ แต่ในขณะที่มีการโอนสายเข้าไปยังแผนกฯ สายหลุด ซึ่งผู้ร้องดำเนินการดังกล่าวประมาณ 3 ครั้ง แต่ไม่ได้สนทนากับเจ้าหน้าที่ แล้วระบบตอบรับอัตโนมัติก็วนกลับไปยังหมายเลขโทรศัพท์กลางอีกครั้ง พอดำเนินการครั้งที่ 4 ก็ไม่สามารถดำเนินการได้ อีกทั้งพอผู้ร้องกดหมายเลข 0 เพื่อติดต่อเจ้าหน้าที่ แต่ยังไม่ได้สนทนากับเจ้าหน้าที่แต่อย่างใด ผู้ร้องเห็นว่า ระบบการให้บริการทางโทรศัพท์ของหน่วยงานไม่ดีเท่าที่ควร ซึ่งล่าสุดเมื่อวันที่ 7 มิถุนายน 2566 ผู้ร้องได้โทรติดต่อเข้าไปยังหน่วยงาน ประสบปัญหาในลักษณะดังกล่าวอยู่เช่นเดิม ประสบปัญหามาเป็นระยะเวลาประมาณ 2 วัน ทำให้ไม่ได้รับความสะดวกในการติดต่อใช้บริการเป็นอย่างมาก จึงประสงค์ให้หน่วยงานที่เกี่ยวข้องดำเนินการปรับปรุงระบบการให้บริการฯ เพื่ออำนวยความสะดวกให้แก่ประชาชนที่ดียิ่งขึ้นต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata